**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Nariadenie vlády Slovenskej republiky, ktorým sa vyhlasuje chránený areál Temešská skala |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *29.01-16.02.2021* |
| *Predpokladaný termín predloženia na MPK\** | *26.02 – 18.03.2021* |
| **Predpokladaný termín predloženia na Rokovanie vlády SR\*** | *apríl 2021* |
|  |
| 1. **Definovanie problému**
 |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovaného chráneného areálu (CHA) Temešská skala je aj formálne oznámenie v rámci konania o porušení zmlúv č. 2019/2141, ktoré sa týka nedostatočného vyhlasovania lokalít európskeho významu a stanovenia cieľov ochrany a opatrení na ich dosiahnutie (napr. v rámci programov starostlivosti). |
| 1. **Ciele a výsledný stav**
 |
| Zabezpečenie priaznivého stavu biotopov európskeho významu a biotopov druhov európskeho a národného významu, ktoré sú predmetom ochrany navrhovaného CHA Temešská skala a  zároveň zabezpečenie plnenia medzinárodných záväzkov ochrany európskej sústavy chránených území Natura 2000.  |
| 1. **Dotknuté subjekty**
 |
| Vlastníci, správcovia a nájomcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| 1. **Alternatívne riešenia**
 |
| Alternatívne riešenie sa týka celkovo vyhlásenia/nevyhlásenia CHA Temešská skala.Dôvodom vyhlásenia CHA Temešská skala je splnenie požiadavky vyplývajúcej z čl. 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority a ciele v oblasti ochrany a potrebné opatrenia, najneskôr do šiestich rokov. V prípade nevyhlásenia CHA Temešská skala nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. |
| 1. **Vykonávacie predpisy**
 |
| Predpokladá sa prijatie/zmena vykonávacích predpisov? | [ ]  Áno | [x]  Nie |
| 1. **Transpozícia práva EÚ**
 |
| 1. **Preskúmanie účelnosti\*\***
 |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  Pozitívne |[ ]  Žiadne |[x]  Negatívne |
|  z toho rozpočtovo zabezpečené vplyvy |[x]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  Pozitívne |[ ]  Žiadne |[x]  Negatívne |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
| **Sociálne vplyvy** |[x]  Pozitívne |[ ]  Žiadne |[x]  Negatívne |
| **Vplyvy na životné prostredie** |[x]  Pozitívne |[ ]  Žiadne |[ ]  Negatívne |
| **Vplyvy na informatizáciu** |[ ]  Pozitívne |[x]  Žiadne |[ ]  Negatívne |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  Pozitívne |[x]  Žiadne | ☐ | Negatívne |
|  **vplyvy na procesy služieb vo verejnej správe** | [ ]  | Pozitívne |[x]  Žiadne | ☐ | Negatívne |
| **Vplyvy na manželstvo, rodičovstvo a rodinu** | [ ]  | Pozitívne | [x]  | Žiadne | [ ]  | Negatívne |

|  |
| --- |
| 1. **Poznámky**
 |
| Predkladaným návrhom nariadenia vlády Slovenskej republiky, ktorým sa vyhlasuje chránený areál Temešská skala (ďalej len „návrh nariadenia vlády“), sa za chránené územie vyhlási lokalita európskeho významu SKUEV0127 Temešská skala, ktorá je súčasťou európskej sústavy chránených území Natura 2000. SKUEV0127 Temešská skala bolo zaradené do výnosu Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu. Schválením návrhu nariadenia vlády zároveň dôjde k zrušeniu existujúcej prírodnej rezervácie (PR) Temešská skala s výmerou 57,93 ha s platným piatym stupňom ochrany, ktorá sa stane súčasťou A zóny CHA Temešská skala. Zámer vyhlásiť CHA Temešská skala bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznámený Okresným úradom Trenčín. Zámer bol spracovaný podľa projektu ochrany, ktorý je odborným podkladom na vyhlásenie chráneného územia (§ 54 ods. 13 zákona) a obsahuje ciele ochrany vymedzené pre chránené územie, návrh vhodného manažmentu na dosiahnutie cieľov, ako aj obmedzenia vyplývajúce zo stanoveného stupňa ochrany podľa zákona. V navrhovanom CHA Temešská skala sa vyhlásia zóny A, C a D. V prípade zóny A a C sa nemenia stupne ochrany v porovnaní so súčasným stavom (zóna A je navrhnutá na území PR Temešská skala s piatym stupňom ochrany a zóna C je navrhnutá v ochrannom pásme 100 m od hranice PR Temešská skala). V navrhovanej zóne A dochádza k obmedzeniu bežného obhospodarovania (uplatňuje sa bezzásahový režim), pričom správcom a nájomcom pozemkov vzniká nárok na náhradu za obmedzenie bežného obhospodarovania v zmysle § 61 zákona. Keďže sa nemení stupeň ochrany v porovnaní so súčasným stavom, nejde o nové obmedzenie obhospodarovania spôsobené vyhlásením CHA Temešská skala. V navrhovanej C a D zóne sa vyžaduje jemnejšie obhospodarovanie, čím dôjde k obmedzeniu bežného obhospodarovania a vzniká nárok na náhradu v zmysle § 61 zákona. Na nelesných biotopoch v CHA Temešská skala je potrebné zabezpečiť redukciu nežiadúcich sukcesných drevín a pravidelnú realizáciu kosenia s odstraňovaním biomasy, prípadne prepásanie. Štátna ochrana prírody Slovenskej republiky (ŠOP SR) a jej organizačná zložka Správa Chránenej krajinnej oblasti Ponitrie a Chránenej krajinnej oblasti Dunajské luhy bude zodpovedná za vykonanie ďalších potrebných opatrení v oblasti monitoringu a komunikácie s verejnosťou, ktoré budú zamestnanci ŠOP SR vykonávať v rámci pracovnej náplne. CHA Temešská skala bude po jeho vyhlásení zapísaný v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4) a pre potreby praxe budú na Okresnom úrade Prievidza uložené grafické podklady, v ktorých je zakreslená hranica CHA Temešská skala. V prípade zmeny vlastníctva pozemkov v CHA Temešská skala tak bude budúci vlastník vopred informovaný o existencii CHA Temešská skala a o obmedzeniach vyplývajúcich zo stanoveného stupňa ochrany a z vymedzených cieľov ochrany. Pri navrhovaných stupňoch ochrany územia a zhodnotení obmedzenia bežného hospodárenia pri uplatňovaní navrhovaných spôsobov starostlivosti, nepredpokladáme vplyv ochrany územia na zamestnanosť. Ani rozšírenie ochrany územia o druhý stupeň ochrany (v porovnaní so súčasným stavom) nevytvára predpoklad vplyvov na zamestnanosť. Vyhlásením CHA Temešská skala sa nepredpokladá zánik pracovných miest, vplyv na fungovanie trhu práce, špecifické negatívne dôsledky na isté skupiny profesií, skupín zamestnancov či živnostníkov ani ovplyvnenie špecifických vekových skupín zamestnancov.  |
| 1. **Kontakt na spracovateľa**
 |
| Ing. Janka Guzmová, sekcia ochrany prírody, biodiverzity a krajiny Ministerstva životného prostredia Slovenskej republiky (janka.guzmova@enviro.gov.sk).  |
| 1. **Zdroje**
 |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk).  |
| 1. **Stanovisko Komisie pre posudzovanie vybraných vplyvov z PPK**
 |
| Komisia v stanovisku č. 017/2021 zo dňa 16.02.2021 uplatnila nasledovné pripomienky a odporúčania:**K vplyvom na podnikateľské prostredie**V Doložke vybraných vplyvov Komisia žiada vyznačiť pozitívne a negatívne vplyvy na podnikateľské prostredie. Zároveň Komisia žiada dopracovať Analýzu vplyvov na podnikateľské prostredie.Odôvodnenie:Na časti CHA Temešská skala dochádza k obmedzeniu bežného obhospodarovania. Na nelesných biotopoch v CHA Temešská skala je potrebné zabezpečiť redukciu nežiadúcich sukcesných drevín a pravidelnú realizáciu kosenia s odstraňovaním biomasy, prípadne prepásanie. Medzi dotknuté subjekty patria aj vlastníci, správcovia a nájomcovia dotknutých pozemkov, obce, záujmové združenia.**K sociálnym vplyvom**Výmera navrhovaného chráneného areálu Temešská skala je 165,9153 ha. Medzi dotknutými subjektmi je veľký počet majiteľov pozemkov – fyzických osôb. Samotný predkladateľ v sprievodných materiáloch uvádza, že schválenie prijatého materiálu spôsobí obmedzenie bežného obhospodarovania pozemkov a predkladateľ riešenie tohto problému navrhuje riešiť formou finančnej náhrady v zmysle § 61e zákona č. 543/2002 Z. z. o ochrane prírody a krajiny v znení neskorších predpisov. Napriek tejto skutočnosti predkladateľ nevyhodnotil sociálne vplyvy, t. j. kvantifikáciu zvýšenia príjmov fyzických osôb – majiteľov pozemkov za obmedzenie bežného obhospodarovania dotknutých pozemkov. Preto Komisia odporúča predkladateľovi vypracovať separátnu analýzu sociálnych vplyvov a kvalitatívnym a kvantitatívnym spôsobom vyhodnotiť sociálne vplyvy predkladaného materiálu, identifikovať veľkostnú skupinu dotknutých fyzických osôb – majiteľov pozemkov. Komisia odporúča uviesť aspoň vzorový príklad, napr. výšku náhrady za 1 ha pozemku.Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok. Poznámka: Predkladateľ zapracuje pripomienky a odporúčania na úpravu a uvedie stanovisko Komisie do doložky vybraných vplyvov spolu s vyhodnotením pripomienok. Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.**Stanovisko MŽP SR:****Pripomienka k vplyvom na podnikateľské prostredie:**MŽP SR akceptovalo pripomienku a vyznačilo pozitívne aj negatívne vplyvy na podnikateľské prostredie v Doložke vybraných vplyvov. MŽP SR zároveň dopracovalo Analýzu vplyvov na podnikateľské prostredie. **Pripomienka k sociálnym vplyvom:** MŽP SR akceptovalo pripomienku a dopracovalo Analýzu sociálnych vplyvov.  |